Forma patvirtinta

Vilniaus miesto savivaldybės

administracijos direktoriaus 2012 m. liepos 27 d.

įsakymu Nr. 40-265

**VILNIAUS MIESTO SAVIVALDYBĖS**

**ADMINISTRACINĖS PASLAUGOS TEIKIMO APRAŠYMAS**

**\_\_\_\_\_\_\_\_\_\_\_\_\_\_\_\_** Nr.\_\_\_\_\_\_\_\_

(data)

Vilnius

|  |  |  |  |
| --- | --- | --- | --- |
| **Eil.**  **nr.** | **Pavadinimas** | **Pavadinimas paslaugų valdymo sistemoje** | **Aprašymo turinys** |
|  | Administracinės paslaugos kodas | Administracinės paslaugos ID |  |
|  | Administracinės paslaugos versija | Versija | 1 versija |
|  | Administracinės paslaugos pavadinimas | Paslaugos pavadinimas | Parama būstui įsigyti |
| Trumpas paslaugos pavadinimas | Parama būstui įsigyti |
|  | Administracinės paslaugos apibūdinimas | Paslaugos aprašymas | I. Teisę į paramą būstui įsigyti turi asmenys ir šeimos, kurie atitinka visus žemiau nurodytus reikalavimus:  1) duomenys apie jų gyvenamąją vietą Lietuvos Respublikoje, o neturinčiųjų gyvenamosios vietos – apie savivaldybę, kurios teritorijoje gyvena, yra įrašyti į Lietuvos Respublikos gyventojų registrą;  2) Gyventojų turto deklaravimo įstatyme nustatyta tvarka už kalendorinius metus deklaruotas turtas (įskaitant gautas pajamas) iki prašymo suteikti paramą būstui įsigyti pateikimo dienos neviršija II dalyje nurodytų pajamų ir turto dydžių;  3) įsigyja pirmą tinkamą būstą Lietuvos Respublikos teritorijoje arba atitinka vieną iš šių sąlygų:  a) neturi būsto nuosavybės teise pastaruosius 5 metus ir iki prašymo suteikti paramą būstui įsigyti pateikimo dienos nebuvo pasinaudoję šia paramos forma;  b) turi ar turėjo nuosavybės (bendrosios nuosavybės) teise būstą, kurio naudingasis plotas (visų Lietuvos Respublikoje nuosavybės teise turimų ir (arba) vienu metu turėtų būstų naudingųjų plotų suma), tenkantis (tenkanti) vienam asmeniui ar šeimos nariui, yra mažesnis (mažesnė) kaip 14 kvadratinių metrų, arba turimas būstas, neatsižvelgiant į jo naudingąjį plotą, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų. Parama teikiama būstui įsigyti arba nuosavybės teise turimam būstui rekonstruoti;  c) neįgalusis ar šeima, kurioje yra neįgalusis, nuosavybės teise turi būstą, nepritaikytą neįgaliųjų poreikiams. Parama teikiama tik nuosavybės teise turimam būstui rekonstruoti pritaikant neįgaliųjų poreikiams.  II. Teisę į paramą būstui įsigyti turi asmenys ir šeimos, jeigu jų Gyventojų turto deklaravimo įstatyme nustatyta tvarka už kalendorinius metus deklaruotas turtas (įskaitant gautas pajamas) neviršija šių dydžių:  1) asmens be šeimos grynosios metinės pajamos – 88 valstybės remiamų pajamų (toliau – VRP) (10736 Eur) dydžių ir turtas – 129 VRP dydžių (15738 Eur);  2) dviejų ar trijų asmenų šeimos grynosios metinės pajamos – 123 VRP dydžių (15006 Eur) ir turtas – 262 VRP dydžių (31964 Eur);  3) keturių ar penkių asmenų šeimos grynosios metinės pajamos – 148 VRP dydžių (18056 Eur) ir turtas – 349 VRP dydžių (42578 Eur);  4) šešių ar daugiau asmenų šeimos grynosios metinės pajamos vienam asmeniui – 25 VRP dydžių (3050 Eur) ir turtas vienam asmeniui – 83 VRP dydžių (10126 Eur).  III. Subsidija valstybės iš dalies kompensuojamo būsto kredito daliai apmokėti teikiama šių kreditų gavėjams, jeigu jie gavo valstybės iš dalies kompensuojamą būsto kreditą, atitinka šio įstatymo I punkte nustatytus reikalavimus ir jeigu jie yra:  1) buvę likę be tėvų globos (rūpybos) asmenys, iki jiems sukanka 35 metai, ar jų šeimos, taip pat šeimos, auginančios tris ar daugiau vaikų (įvaikių), neįgalieji arba šeimos, kuriose yra neįgaliųjų, – apmokama 20 procentų suteikto valstybės iš dalies kompensuojamo būsto kredito (ar šio būsto kredito likučio) sumos;  2) jaunos šeimos, auginančios vieną ar daugiau vaikų (įvaikių), ir šeimos, kuriose vienas iš vaikų (įvaikių) tėvų yra miręs, − apmokama 10 procentų suteikto valstybės iš dalies kompensuojamo būsto kredito (ar šio būsto kredito likučio) sumos.  Asmenims ir šeimoms suteikta subsidija Vyriausybės nustatyta tvarka gali būti panaudota šio kredito pradiniam įnašui ar jo daliai padengti.  IV. Valstybės iš dalies kompensuojamų būsto kreditų suma neturi būti didesnė kaip:  1) 53 tūkstančiai eurų arba ekvivalentas kita valiuta – asmeniui be šeimos;  2) 87 tūkstančiai eurų arba ekvivalentas kita valiuta – dviejų ar daugiau asmenų šeimai;  3) 35 tūkstančiai eurų arba ekvivalentas kita valiuta – nuosavybės teise turimam būstui rekonstruoti, neatsižvelgiant į asmens šeiminę padėtį.  Pažyma apie teisę į paramą būstui įsigyti galioja 15 kalendorinių dienų. |
| Aprašymas registratoriui | 1. Išsiaiškinti kliento pageidavimus.  2. Pateikti paslaugos prašymo formą;  3. Patikrinti ar teisingai užpildyta prašymo forma (atkreipti dėmesį, kad būtų asmens kodas, telefono numeris, kad prašymas būtų pasirašytas, jei pateiktas įgalioto asmens, kad būtų pateiktas raštiškas įgaliojimas).  4. Patikrinti ar pateikiami dokumentai teisingai nurodyti prašyme.  5. Jei pateikiami ne visi nustatyti dokumentai, pareiškėjas privalo juos pateikti papildomai.  6. Iškilus neaiškumams - pasiūlyti klientui išsiaiškinti su atsakinga darbuotoja SĮ „Vilniaus miesto būstas“ buhaltere Daiva Kazlauskiene tel. Nr. (8 5) 2500769. |
| Aprašymas vykdytojui | Interesantas pateikia prašymą (paraišką) SĮ „Vilniaus miesto būstas“.  Prašymas registruojamas SĮ „Vilniaus miesto būstas“ Gautų dokumentų registre.  Interesanto duomenys įvedami į Socialinės paramos šeimai informacinę sistemą (SPIS).  Jeigu interesanto pateikta informacija (duomenys) atitinka teisės į paramą būstui įsigyti nustatymo reikalavimus, interesantui išduodama Pažyma apie teisė į paramą būstui įsigyti. Jei prašymas yra netenkinamas, pateikiamas motyvuotas atsakymas. |
| Kategorija | SĮ „Vilniaus miesto būstas“ |
| Paslaugos atvejis (-ai) | Parama būstui įsigyti |
| Informacija pasiteirauti | (8 5) 2500769 |
| Paslaugos rodikliai | Pateiktų prašymų skaičius |
| D.U.K (dažniausiai užduodami klausimai) | * **-** |
| Paslaugos interesanto tipas | Fizinis asmuo |
| Susijusios paslaugos | - |
| Paslauga paruošta teikti per langelį | - |
| Paslauga teikiama tik Vilniaus miesto gyventojui | Taip (paslauga teikiama tik deklaravusiems gyvenamąją vietą Vilniaus mieste) |
| Administracinės paslaugos teikimo ypatumai | Paslauga galutinė |
|  | Teisės aktai, reguliuojantys administracinės paslaugos teikimą | Teisės aktai | Paramos būstui įsigyti ar išsinuomoti įstatymas.  <https://e-seimas.lrs.lt/portal/legalAct/lt/TAD/620cd9e0584311e49df480952cc07606> |
|  | Informacija ir dokumentai, kuriuos turi pateikti asmuo | Aprašymas interesantui | Pateikiami dokumentai:  1. [prašymas](http://paslaugos.vilnius.lt/documents/244_prsymas142.doc) (prašymo forma: BP-1);  2. Asmens (šeimos) turto (įskaitant gautas pajamas) deklaracija už praėjusius metus su VMI atžyma bei visų pilnamečių šeimos narių parašais (forma FR0001);  3. Pagal poreikį Pajamų, kurios neįskaitomos į asmenų ir šeimų gaunamas pajamas, sąrašas;  4. VĮ Registrų centro NTR išrašas apie asmens (šeimos) nuosavybės teise turimą (pastaruosius 5 metus turėtą) nekilnojamąjį turtą su įvertinta vidutine rinkos kaina (informacija apie turtą reikalinga visų šeimos narių, tame tarpe ir vaikų), jeigu asmuo (šeima) turo neturi, pateikiama tai įrodanti pažyma.  5. Prašymą teikiančio asmens tapatybę patvirtinantis dokumentas bei visų pilnamečių šeimos narių asmens tapatybę patvirtinantys dokumentai, santuokos liudijimas, vaikų gimimo liudijimai).  6. Dokumentai pagal poreikį: likusio be tėvų globos asmens statusą patvirtinančių dokumentų kopijos; savivaldybės administracijos direktoriaus įsakymas dėl laikinosios globos nustatymo; teismo sprendimas dėl nuolatinės globos nustatymo; neįgalumo ir darbingumo nustatymo tarnybos prie Socialinės apsaugos ir darbo ministerijos išduota darbingumo lygio pažyma. |
|  | Informacija ir dokumentai, kuriuos turi gauti institucija (prašymą nagrinėjantis tarnautojas) | Papildomi dokumentai | Nacionalinės ir kitos išorinės duomenų bazės ar registrai:   * Lietuvos Respublikos gyventojų registras |
|  | Administracinės paslaugos teikėjas | Struktūrinis dalinys | SĮ „Vilniaus miesto būstas“ |
| Paslaugos vykdytojas | Daiva Kazlauskienė tel. Nr. (8 5) 2500769 |
|  | Administracinės paslaugos vadovas | Paslaugos vadovas | Jurgita Justynovič tel. Nr. (8 5) 2500750 |
|  | Administracinės paslaugos suteikimo trukmė | Paslaugos trukmė | 20 d. d. |
|  | Administracinės paslaugos suteikimo kaina (jei paslauga teikiama atlygintinai) | Bankas | - |
| Gavėjas | - |
| Sąskaita | - |
| Įmokos kodas | - |
| Kainos aprašymas | - |
|  | Prašymo forma, pildymo pavyzdys ir prašymo turinys | Prašymo formos | BP-1 forma |
|  | Informacinės ir ryšių technologijos, naudojamos teikiant administracinę paslaugą | Informacinės ir ryšių technologijos, naudojamos teikiant administracinę paslaugą | Pareiškėjas pateikia SĮ „Vilniaus miesto būstas“, adresu Švitrigailos g. 7, Vilniuje, užpildytą prašymą dėl teisės į paramą būstui įsigyti patvirtinimo (BP-1 forma) arba teikia prašymą ir dokumentusel. Paštu [vilniaus.bustas@vmb.lt](mailto:vilniaus.bustas@vmb.lt). |
|  | Teikiamų administracinių paslaugų aprašymų įtraukimas į dokumentų apskaitą | Paslaugos DVS registras | Socialinės paramos šeimai informacinė sistema (SPIS). |
| Paslaugos DVS nomenklatūrinė byla |  |

SĮ Vilniaus miesto būstas buhalterė \_\_\_\_\_\_\_\_\_\_\_\_\_\_\_ Daiva Kazlauskienė .

(rengėjo pareigos) (parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_